อดีตสิบโทโหด จิกหัวเมีย ยิงแขนเดี้ยง
เลิกรากันแล้ว ขอ กลับคืนดี แต่ถูกปฏิเสธ,ตำรวจไล่ล่าอดีตสิบโทปืนดุ หลังวงจรปิดจับภาพเป็นหลักฐาน มัดตัว ขณะมาขอคืนดีเมียเก่าแต่ไม่สำเร็จ จิกหัวฉุดกระชากตัวขึ้นรถเก๋ง ลั่นคำขู่จะฆ่ายกครัวหากไม่กลับมาอยู่กินกันเหมือนเดิม ฝ่ายหญิงขัดขืนโดนปืน .38 ลั่นไกใส่แขนเลือดทะลักต่อหน้าเด็กน้อย เผยมือยิงเป็นคนอารมณ์ร้อน เพิ่งก่อเหตุทำร้ายผู้บังคับบัญชาจนถูกไล่ออกจากราชการ,อดีตทหารตามง้อไม่สำเร็จยิงเมียเก่าเจ็บรายนี้ เปิดเผยเมื่อเวลา 09.30 น. วันที่ 11 พ.ย. พ.ต.ท.วีรพล สิทธิพันธ์ สว. (สอบสวน) สภ.ประจันตคาม จ.ปราจีนบุรี รับแจ้งจากนายธงชัย เชิงเขา กำนันตำบลหนองแก้ว อ.ประจันตคาม ว่า น.ส.พรพรรณ พุฒกลาง อายุ 28 ปี อยู่บ้านเลขที่ 16 หมู่ 12 ต.โพธิงาม อ.ประจันตคาม ถูก ส.ท.ภานุวัฒน์ พันธุ์ชื่น อายุ 32 ปี อดีตสามี อยู่บ้านเลขที่ 72 หมู่ 15 ต.โพธิงาม อ.ประจันตคาม ใช้ปืนยิงบาดเจ็บ เหตุเกิดหน้าร้านขายของชำ เลขที่ 61 หมู่ 3 ต.หนองแก้ว อ.ประจันตคาม ขณะนี้นำผู้บาดเจ็บส่ง รพ.ประจันตคาม ไปแล้ว หลังรับแจ้งไปตรวจสอบที่โรงพยาบาล พบ น.ส.พรพรรณถูกยิงเข้าต้นแขนขวา แพทย์รักษาอาการปลอดภัยแล้ว,พนักงานสอบสวนไปตรวจที่เกิดเหตุพบกองเลือดหน้าร้านขายของชำดังกล่าว เมื่อดูกล้องวงจรปิดพบคนร้ายคือ ส.ท.ภานุวัฒน์ พันธุ์ชื่น สวมหมวกแก๊ปสีดำ เสื้อยืดสีม่วง นุ่งกางเกงยีนส์สีดำ ขับรถเก๋งฮอนด้า ซีวิค สีฟ้า ไม่ทราบทะเบียน เข้ามาจอดหน้าร้าน มือขวาถือปืนลูกโม่ .38 เดินลงจากรถเข้าไปในร้าน จากนั้นจิกศีรษะฉุดกระชากลากตัว น.ส.พรพรรณ อดีตภรรยา บังคับให้ขึ้นเบาะหลังรถเก๋ง แต่ น.ส.พรพรรณขัดขืน ทำให้ ส.ท.ภานุวัฒน์โมโหลั่นไกยิงใส่ 1 นัด กระสุนถูกแขนขวาของ น.ส.พรพรรณ เหตุเกิดต่อหน้าเด็กชายคนหนึ่งที่นั่งอยู่บนเบาะรถ จยย.ที่จอดอยู่หน้าร้านชำ หลังนำตัวขึ้นรถไม่สำเร็จ ส.ท.ภานุวัฒน์ได้ผลัก น.ส.พรพรรณ ล้มลงกับพื้น ก่อนขับรถเก๋งหลบหนีไป,ตรวจสอบประวัติทราบว่า ส.ท.ภานุวัฒน์ถูกหมายจับศาลมณฑลทหารบกที่ 18 ลงวันที่ 1 ส.ค.61 ในข้อหาทำร้ายร่างกายผู้บังคับบัญชา และถูกไล่ออกจากราชการแล้ว ขณะเดียวกัน ชุดสืบสวน สภ.ประจันตคาม ได้ออกติดตาม ส.ท.ภานุวัฒน์ไปยังที่บ้านพักที่คาดว่าจะหลบหนีไปซ่อนตัว คาดว่าจะจับกุมได้ในเร็วๆนี้ เนื่องจากหลังก่อเหตุยิงอดีตภรรยาจนเป็นข่าวโด่งดัง ถูกตำรวจ สภ.ประจันตคาม และสารวัตรทหาร ติดตามไล่ล่ากดดันอย่างหนัก,ตามแนวทางการสอบสวนของตำรวจทราบว่า น.ส.พรพรรณ ทำงานในโรงงานแห่งหนึ่ง อยู่กินกับ ส.ท.ภานุวัฒน์ได้ระยะหนึ่ง ก่อนมีปัญหากันในครอบครัวเพราะอดีตสามีเป็นคนขี้หึงและอารมณ์ร้อน ต่อมาฝ่ายหญิงถูกไล่ออกจากบ้าน ต้องกลับมาพักอาศัยที่บ้านพ่อแม่ ช่วงบ่ายวานนี้อดีตสามีตามมาขอคืนดีที่บ้านพ่อตาแม่ยาย แต่ไม่พบกันเนื่องจาก น.ส.พรพรรณ ไปทำงาน ส.ท.ภานุวัฒน์เข้าใจผิดคิดว่าถูกกีดกันและขู่อาฆาตว่าหากไม่กลับมาคืนดีด้วยจะฆ่ายกครัว ช่วงเช้าก่อนเกิดเหตุ ส.ท.ภานุวัฒน์ขับรถเก๋งไปดักรออดีตภรรยาที่หน้าร้านของชำ เมื่อ น.ส. พรพรรณ ออกจากบ้านจะไปทำงาน ส.ท.ภานุวัฒน์ ปรี่เข้าไปพูดคุยขอคืนดี แต่อดีตภรรยาไม่เล่นด้วย ส.ท.ภานุวัฒน์โมโหใช้มือซ้ายจิกผมลากตัว น.ส.พรพรรณ ขึ้นรถแต่ไม่สำเร็จ ก่อนใช้ปืนยิงจนบาดเจ็บแล้วหลบหนีไป
ตำรวจไล่ล่าอดีตสิบโทปืนดุ หลังวงจรปิดจับภาพเป็นหลักฐาน มัดตัว ขณะมาขอคืนดีเมียเก่าแต่ไม่สำเร็จ จิกหัวฉุดกระชากตัวขึ้นรถเก๋ง ลั่นคำขู่จะฆ่ายกครัวหากไม่กลับมาอยู่กินกันเหมือนเดิม 
อดีตทหาร,ง้อไม่สำเร็จ,ยิงเมียเก่า,ปราจีนบุรี,ข่าวหน้า1